laion/Wikipedia-Exotic huggingface dataset:
בית החולים של המיסיון האנגלי

בית החולים של המיסיון האנגלי (באנגלית: English Mission Hospital) נוסד ונוהל על ידי החברה הלונדונית להפצת הנצרות בקרב היהודים ופעל בירושלים בין השנים 1844–1948. בתחילה בעיר העתיקה והחל מ-1897 בבניינים שנבנו ברחוב הנביאים 82. בית החולים של המיסיון נחנך בשנת 1844 בשולי הרובע היהודי, צמוד למתחם הפרוטסטנטי של כנסיית המשיח. הוא נקרא בתחילה "בית החולים היהודי" במטרה מוצהרת לשמש חולים יהודים בלבד כדי לנצרם. פתיחתו עוררה התנגדות עזה בקרב היישוב הישן ואף גרמה להכרזה על חרם על כל מי שיעז להיכנס אליו. על אף החרם, היו לא מעט יהודים שביכרו את הטיפול הרפואי האיכותי שניתן בבית החולים של המיסיון על פני הרפואה הפרימיטיבית שסופקה במוסדות רפואיים (או סמי-רפואיים) אחרים בירושלים. בתגובה לבית החולים של המיסיון הוקם עוד באותה שנה בית חולים יהודי קטן ברובע היהודי על ידי ועד הפקידים והאמרכלים בשיתוף עם משה מונטיפיורי. גם משפחת רוטשילד התגייסה למלחמה בבית החולים של המיסיון והקימה בשנת 1854 את בית החולים רוטשילד ברובע היהודי. הבניינים ברחוב הנביאים נבנו בשנים 1895–1896 על פי תכנונו של האדריכל הבריטי ברספורד פייט (Beresford Pite), ונחנכו ב-13 באפריל 1897. הבנייה היא בסגנון קולוניאלי בריטי. במרכז: מבנה מרכזי מפואר הקרוי אגף קנוויי (Kennaway) ששימש את המינהלה, ומצידיו ארבעה ביתנים עבור מחלקות החולים, מחוברים באמצעות מעבר מקורה בצורת חצי עיגול. שני מבנים דו קומתיים נוספים עם כיפות אבן. האחד שימש למרפאה ולבית המרקחת והשני את בית הרופא. בסמוך לבית החולים שכן בית הספר לבנות של המיסיון האנגליקני - ברחוב הנביאים פינת רחוב פינס, אשר נבנה על ידי אותה אגודה הלונדונית להפצת הנצרות בקרב היהודים, בתכנונו של האדריכל קונרד שיק. בניין זה נודע לאחר מכן כ"בית הדגל". במלחמת העצמאות, עם הפיכת הר הצופים למובלעת בשטח ממלכת ירדן, עבר בית החולים הדסה אל בנייני בית החולים האנגלי ואל בניין בית הספר לבנות הסמוך לו. בשנת 1963 עבר בית החולים הדסה למשכנו בעין כרם, והמבנים של בית החולים הוחזרו לבעליהם המקוריים. מאז שוכן במקום בית הספר האנגליקני (The Anglican School) שהוא בית ספר פרטי, ולומדים בו בעיקר ילדי דיפלומטים ואנשי או"ם. בית הספר לבנות, לעומת זאת נהרס, ובמקומו הוקם מלון. ויטראז' בבניין הראשי, המתאר את מעמד מתן תורה פעילות בית החולים פעילות בית החולים פעילות בית החולים בניין המרפאה ובית המרקחת החצר מעבר מקורה בין הביתנים מבנה ארובות ששימש לחימום ולחיטוי רחוב הנביאים שכונת החבשים ושכונת מוסררה מאת דוד קרויאנקר, 2000 (כתר הוצאה לאור והוצאת יד יצחק בן-צבי). עוד על הארגון: The medical activities of the London Jews' Society in nineteenth-century Palestine., Yaron Perry and Efraim Lev, Department of Eretz Israel Studies, Haifa University, Haifa באתר NIH (באנגלית). שפרה שוורץ, מלחמת בתי החולים, באתר הספרייה הווירטואלית של מטח, מתוך: עת־מול, גליון כ"ז 2 (160), ינואר 2002 אריה מורגנשטרן, ‏בית החולים היהודי הראשון בירושלים, קתדרה 33, אוקטובר 1984, עמ' 124-107 גרשון נראל, ממיסיון אמריקני לקהילה משיחית ישראלית - תאולוגיה ומעש ברחוב הנביאים בירושלים, קתדרה 154, טבת תשע"ה, עמ' 107-136
ג'יימס באזבי

ג'יימס באזבי (באנגלית: James Busby;‏ 7 בפברואר 1801 - 15 ביולי 1871) היה הנציג הבריטי הראשון בניו זילנד, מהמעורבים בניסוחו ובחתימתו של הסכם ואיטנגי ונחשב בעיני רבים לאבי תעשיית היין באוסטרליה. ג'יימס באזבי, יליד סקוטלנד, היגר ב-1824 עם משפחתו למושבה הבריטית ניו סאות' ויילס שבאוסטרליה, ובמרץ 1832 התמנה לנציג הראשון מטעם בריטניה בניו זילנד. במסגרת תפקידו עסק באזבי בהגנת האינטרסים הבריטיים בניו זילנד וביישוב סכסוכים בין המאורים למתיישבים האירופאים. ב-1834 בחר באזבי את דגל ניו זילנד בתיאום גורמים קולוניאליים ומאורים. בשנת 1840 התמנה ויליאם הובסון למושל הכללי של ניו זילנד הראשון, בהמשך אותה שנה כתבו באזבי והובסון את הטיוטה להסכם ואיטנגי, ולאחר שההסכם אושר על ידי כ-40 צ'יפים מאורים חתמו עליו והפיצו אותו בכל ניו זילנד. ההסכם נועד להסדיר את היחסים והמחלוקות בין המאורים והמתיישבים האירופאים בניו זילנד ומהווה את הבסיס ליחסים בין הגזעים בניו זילנד עד היום. מדיה וקבצים בנושא ג'יימס באזבי בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Overprotected

Overprotected (בעברית: מוגנת יתר על המידה) הוא שיר פופ-דאנס של הזמרת האמריקאית בריטני ספירס, מתוך אלבומה Britney. השיר היה לסינגל השני של ספירס באירופה ואוסטרליה ויצא בגרסת מיקס של המפיק "דארק צ'יילד" כסינגל שלישי בארצות הברית. השיר הופק על ידי צמד המפיקים מקס מרטין ורמי, אך גרסת המיקס הופקה על ידי רונד ג'קינס, הידוע גם כ"דארק צ'יילד". השיר מדבר על כך שספירס צריכה לגלות בעצמה מי היא, מה היא רוצה לעשות ולא צריכה את ההגנה שמסביבה. בשנת 2003, ספירס הייתה מועמדת לקבלת פרס גראמי בקטגוריה "Best Female Pop Vocal Performance" בזכות השיר. בעולם, הסינגל בגרסתו המקורית הצליח להיכנס לעשרים המובילים במצעדי הפזמונים, ובבריטניה למקום החמישי, ושבוע לאחר מכן קפץ למקום הרביעי. עד היום, הסינגל מכר 140,000 עותקים בבריטניה ו-2 מיליון עותקים ברחבי העולם. לאור פיצולי הסינגלים בין הארצות, כל ארץ קיבלה קליפ משלה. בסך-הכל, לשיר צולמו שלושה קליפים. הראשון, הוא לגרסה המקורית לשיר, השני היה לגרסת המיקס והשלישי היה קליפ לקידום סרטה הראשון של ספירס, "קרוסרודס". הקליפ לגרסה המקורית של השיר בוים על ידי בילי וודרוף, (אשר ביים גם את הקליפ לסינגל "Born to Make You Happy") והכוריאוגרף שהמציא את הצעדים הוא בריאן פרידמן. הקליפ נפתח עם צלמים המקיפים את ספירס ושואלים אותה שאלות, והיא עוזבת את המקום. באותו זמן נשמעים צלילים מתוך השיר "Bombastic Love" אשר נמצא באלבום Britney. לבסוף, ספירס מגיעה למחסן נטוש ומתחילה לרקוד לצלילי השיר, לאחר מכן באים מעריצים ומתחילים לרקוד איתה. בסצנות אחרות, נראית ספירס בחדר המלא בפוסטרים שלה וקירותיו סוגרים עליה. בקליפ זה, רואים את ספירס שרה על במה את השיר, ולפעמים, מראים חלקים מהסרט. את הקליפ לגרסת המיקס ביים כריס אפלבאום, וגם בגרסה זו הכוריאוגרף שהמציא את הריקודים הוא בריאן פרידמן. הקליפ מתחיל כאשר ספירס נראית בבית מלון וצופה בחדשות, בהן מסוקר סיפור נוסף אודות ספירס. לאחר מכן, נראית ספירס יוצאת עם חברות מבית המלון, ומתחילות לרקוד. לקראת סוף השיר, ספירס וחברותיה מתחילות לרקוד בגשם, ובסוף הקליפ מתגלה כי הדיווח בחדשות היה למעשה הודעה ש"ספירס נמצאה רוקדת בגשם עם חברות". גרסת המיקס של דארק צ'יילד הגיעה רק למקום ה-86 במצעד הבילבורד בארצות הברית, בעקבות השמעות נמוכות בתחנות הרדיו האמריקאיות, אשר כמעט והתעלמו מן השיר. מידע על היצירה "Overprotected" באתר מיוזיק בריינז מידע על הסינגל "Overprotected" באתר מיוזיק בריינז מידע על היצירה "Overprotected" באתר Discogs סרטון השיר "Overprotected" באתר יוטיוב Gold & Platinum, RIAA (באנגלית אמריקאית) British Phonographic Industry
בייקר

בייקר (Baker) הוא שם משפחה שמקורו באנגלית ומשמעותו אופה. האם התכוונתם ל... אתרים: בייקר (מונטנה) – עיר במונטנה בייקר (אי) – אטול בלתי מיושב המהווה טריטוריה של ארצות הברית בייקר (נהר בצ'ילה) – נהר בצ'ילה בייקר (ניו המפשייר) – נהר במדינת ניו המפשייר שבארצות הברית רחוב בייקר – רחוב בלונדון שבאנגליה רחוב בייקר 221 ב' – הכתובת הבדיונית שבה גר הבלש הספרותי שרלוק הולמס בייקר (הר) – הר במדינת וושינגטון שבארצות הברית תרבות: Ma Baker – שיר מאת להקת בוני אם נד בייקר – שם בדוי במדעי המחשב Baker Street – בלדת רוק שנכתבה ובוצעה לראשונה בשנת 1978, על ידי הזמר הסקוטי ג'רי ראפרטי אישים: אלן בייקר (דיפלומט) – משפטן ודיפלומט ישראלי אלף בייקר – כדורגלן אנגלי אניטה בייקר – זמרת ומשוררת אמריקאית אפי בייקר – צלמת אוסטרלית ג'ו בייקר – כדורגלן אנגלי ג'וזפין בייקר – זמרת אמריקאית ג'ורג' בייקר – שחקן אנגלי ג'יימס בייקר – מזכיר האוצר ומזכיר המדינה של ארצות הברית ג'ינג'ר בייקר – מתופף בריטי, חבר להקת קרים ג'נט בייקר – זמרת אופרה אנגליה די בראדלי בייקר – מדבב אמריקאי הנרי בייקר – חוקר טבע אנגלי בן המאה ה-18 הנרי בייקר טריסטראם – כומר ואורניתולוג בריטי וין בייקר – כדורסלן אמריקאי טום בייקר – שחקן אנגלי מארק לין-בייקר (אנ') – שחקן אמריקני מייקל בייקר – אסטרונאוט אמריקאי סיימון בייקר – שחקן טלוויזיה וקולנוע אוסטרלי סמואל בייקר – מגלה ארצות בריטי פיליפ נואל-בייקר – אתלט ופוליטיקאי בריטי, זוכה פרס נובל לשלום פרנסיס בייקר – שופט בריטי שכיהן בארץ ישראל בתקופת המנדט הבריטי צ'ארלי בייקר – פוליטיקאי אמריקאי, מושל מסצ'וסטס צ'ט בייקר – נגן ג'אז אמריקאי קולין בייקר – שחקן בריטי קרול בייקר – שחקנית אמריקאית קתי בייקר – שחקנית אמריקאית רוני בייקר – אתלט אמריקאי אחר: רובה בייקר – רובה מחורק בריטי מהמאה ה-18 וה-19 בייקר (חברה) – היא חברת הגנה טורקית פרטית המתמחה במל"טים בקר
ווסטוק

האם התכוונתם ל... ווסטוק (קירילית: Восто́к) – מילה בשפה הרוסית שמשמעותה "מזרח". טיסות חלל: תוכנית ווסטוק – תוכנית שהצליחה לשגר את האדם הראשון לחלל, הקוסמונאוט יורי גגארין ווסטוק (חללית) – החללית ששימשה בתוכנית החלל ווסטוק ווסטוק (משגר) – המשגר ששיגר את החללית בתוכנית החלל ווסטוק אתרים: מכתש ווסטוק – מכתש פגיעה על פני המאדים ווסטוק (תחנת מחקר) – תחנת מחקר באנטארקטיקה ווסטוק (אי) – אי באיי ליין שבקיריבטי ווסטוק (אגם) – האגם התת-קרחוני הגדול ביותר כף ווסטוק – לשון יבשה באי אלכסנדר שבאנטארקטיקה ספורט ווסטוק (כדורגל) – מועדון כדורגל קזחי שמשחק בליגה השנייה בקזחסטן כלי שיט: ווסטוק (קורבטה) – קורבטה בה חקר פביאן גוטליב וון בלינשאושן את אנטארקטיקה בשנת 1820 בתרבות: ולנטינה ווסטוק – דמות בדיונית בסדרה DC קומיקס
קרברוס (מיתולוגיה)

קרברוס (ביוונית: Κέρβερος; לעיתים מתועתק לעברית גם כסרברוס או צרברוס) הוא מפלצת אגדית מן המיתולוגיה היוונית, כלב הציד של אל השאול היווני האדס, ושומר שער ממלכתו. בנם של טיפון ואכידנה. קרברוס מתואר בדרך כלל ככלב ענק ומפלצתי בעל שלושה ראשים וזנב דרקון, בגרסאות אחרות (הסיודוס) חמישים או מאה ראשים. מדי פעם מתואר גם כבעל זנב נחש שהוא מכשכש בו בידידות בפני הבאים להאדס, אבל בולע את מי שרוצה לצאת משם ("תיאוגוניה"), וכן ראשי נחש רבים על גבו. תפקידו העיקרי של קרברוס הוא למנוע מן המתים לחזור לעולם החיים, אולם ישנן מספר אגדות במיתולוגיה היוונית והרומאית שמתארות גיבורים שהצליחו לחמוק ממנו או להביסו. כך למשל, משימתו האחרונה של הרקולס הייתה להביא את קרברוס מן השאול. לפי גרסה אחת הוא פיתה אותו באמצעות פיסת עוגה, לפי גרסה אחרת הרקולס ביקש וקיבל רשות מהאדס לקחת את כלבו, בתנאי שלא יפגע בו. גרסה שונה של הסיפור מספרת שהרקולס היה צריך לירות חץ בהאדס לפני שיכול היה לקחת את הכלב. לפי אובידיוס בספרו "מטמורפוזות" במקום שבו נזל רירו של קרברוס על פני האדמה צמח האקוניטון (ברדס הנזיר) הרעיל, שמילא על פי המסורת העממית תפקיד בכישוף, ובימינו בספרות הבלשית. אורפאוס במסעו לשאול הצליח להרדים את הכלב בנגינתו ולגרום לו לנטוש את משמרתו. פסיכה מצליחה גם היא לעבור את קרברוס על ידי מתן עוגה, ולפי גרסה אחרת להרדים אותו עם עוגה שמוטמן בתוכה סם שינה. עוגה מורעלת הייתה גם דרכו של איניאס, באגדות המיתולוגיה הרומאית, לעבור את שומר השער האימתני. קרברוס משמש כהשאלה לשומר נאמן קפדן ואכזרי. בקומדיה האלוהית של דנטה, קרברוס מופיע במעגל השלישי של התופת, לשם נשלחים אלו שחטאו בגרגרנות, חטא שדינו מיתה בנצרות, וקרברוס מוצב לשמור עליהם. בעולם המחשבים, קרברוס הוא שמו של פרוטוקול לזיהוי משתמשים לא חוקיים ברשת שפורסם ב־1988 במסגרת הפרויקט "אתינה" (יוזניקס, דאלאס, טקסס). בסיפורי העידן הראשון של ג'.ר.ר. טולקין (הסילמריליון, ברו חעולותיין) מופיע כלב שנקרא בשם "קרכרות" או "קרקרס", השומר על שערי אנגבנד, מצודתו של מלקור שבמעמקי האדמה. בסדרת האנימה "סאקורה לוככדת הקלפים" קרברוס הוא אריה מכונף שתפקידו לשמור על ספר קלפי הקלאו, ולמנוע מהקלפים לברוח. בספרי "הארי פוטר" מוזכר כי הובא להוגוורטס כלב מסוג זה בשם פלאפי: גם הוא בעל שלושה ראשים, שומר על כניסה למקום חשוב (מקום מחבואה של אבן החכמים), ונרדם לקול מנגינה. אחד הירחים של הכוכב הננסי פלוטו (שמו הרומי של האדס) נקרא קרברוס. בעבר הייתה קבוצת כוכבים שנקראה קרברוס. הקבוצה ממוקמת ליד קבוצת הכוכבים הרקולס. האסטרואיד 1865 Cerberus שהתגלה על ידי האסטרונום הצ'כי לובוש קוהואוטק ב־1971 נקרא על שמו. סוג של יונקים טורפים מתקופת אאוקן שמאובניהם התגלו בשנת 2015 נקרא קרברוס. מדיה וקבצים בנושא קרברוס בוויקישיתוף קרברוס, באתר אנציקלופדיה בריטניקה (באנגלית) קרברוס, באתר אנציקלופדיית ההיסטוריה העולמית (באנגלית) ynet, למה לא וולקן? אלפים בחרו שמות לירחי פלוטו, באתר ynet, 3 ביולי 2013 (1865) Cerberus. In: Dictionary of Minor Planet Names. Springer. 2003. doi:10.1007/978-3-540-29925-7_1866. ISBN 978-3-540-29925-7.
אגאו

אַגַאוּ (בגעז: አገው) הוא שם כולל שניתן לקבוצות אתניות הדוברות שפות כושיות מרכזיות. האגאו נחשבים ליושבי חבש לפני עליית ממלכת אקסום ושעל תרבותם התבססה התרבות החבשית. שפתם האגאו היא המצע הלשוני של השפות האתיו-שמיות לרבות האמהרית. כיום קיימים מובלעות שבהם חיים אגאו באתיופיה ובאריתריאה. פליניוס הזקן שחי במאה הראשונה מזכיר קבוצה שנקראת "אסצה" שחיה ברמה האתיופית והיא כוללת בתוכה עמים רבים. בתבליט מונומנטום אדוליטנום מוזכרים האגאו בשם "אתאגוס". קוסמוס אינדיקופלוסטס מזכיר במאה ה-6 את האגאו. האגאו נזכרים בתבליט של המלך אזנה האקסומי מהמאה ה-4 וכן על ידי המלך כלב במאה ה-6. התאוריה המקובלת היא שהאגאו הם התושבים המקורים של חבש ואכלסו את האזור שבין נהר המרב והבלסה בצפון ועד לנהר ג'מה בדרום לבין נהר התכזה במערב. כיום קבוצה זו קיימת במובלעות באזורים אלו שכוללים את הבילאנים בסביבות העיר כרן שבאריתריאה, הכמנתים והקווארים החיים במחוז צפון גונדר שבאמהרה, מערבה מנהר הטאקאז וצפונית לאגם טאנה, מספר אגאווים חיים גם באזור שמדרום לאגם טאנה, בסביבות העיר דאנגילה ובמחוז אגאו אוי שבמדינת אמהרה, והקאמירים החיים בסביבות העיר סוקוטה שבמחוז וג המרה על הגבול עם מדינת תיגראי. בילינים: קבוצה החיה בעיקר סביב העיר כרן שבאריתריאה, ודרומית לבירה אסמרה. אכלוסייתם נאמדת כיום בכ-106,000 נפש. כשבעים אחוז מהבילינים הם מוסלמים סונים ויתרת שלושים האחוזים הם נוצרים קתולים. שפתם נקראת על שמם בילינית שהיא שפת אגאו. ששים אחוז מהנוצרים מבינים ודוברים טיגרינית. שבעים אחוז מהמוסלמים מדברים טיגרה. שפות מדוברות אחרות כוללות ערבית (בעיקר בין בני הנוער), נארית וקאנאמית. המתים: קבוצה זו חיה בצפון מזרחה של מחוז וג המרה שבמדינת אמהרה (מחוז וג ההיסטורי) קרוב לגבול עם מדינת תיגראי ומונה כ-267,000 איש שפתם נקראת חמתית. כמנתים: קבוצה השוכנת בצפון מערב מדינת אמהרה צפונית לאגם טאנה. קבוצה זו מונה כ-185,000 נפש ושפתה נקראת כמנתית. הדת המסורתית של הכמנתים היא עירוב בין מסורות יהודיות שהושפעו מקשרם עם יהדות אתיופיה, יחד עם מסורות אליליות. כיום רוב האוכלוסייה היא נוצרית. אווים: קבוצה החיה במחוז אגאו אוי שבמדינת אמהרה וחלקה גם במדינת בנישנגול-גומאז שבצפון מערב אתיופיה, אוכלוסייתם נאמדת בכ-680,000 נפש ושפתם נקראת אווית. קונפלים: מונים כ-2,500 נפש ולעיתים נחשבים לתת קבוצה של האווים. אַגַאוּ ככינוי לביתא ישראל מדיה וקבצים בנושא אגאו בוויקישיתוף אגאו, באתר אנציקלופדיה בריטניקה (באנגלית) Pliny the Elder, Natural History, Book VI, Chap. 30 Stuart C. Munro-Hay, Aksum: an African civilisation of late antiquity, Edinburgh University Press, 1991, ISBN 0748601066, p. 187 J.W. McCrindle (Editor), Cosmas Indicopleustes, The Christian Topography of Cosmas, an Egyptian Monk - Translated from the Greek, and Edited with Notes and Introduction, Cambridge University Press, 2010, ISBN 1108012957, p. 52 Taddesses Tamrat, Church and State in Ethiopia, 1270-1527, Clarendon Press, 1972, p. 5
כנסיית העלייה (פירושונים)

כנסיות המציינות את עלייתו של ישו – האם התכוונתם ל... בהר הזיתים: כנסיית העלייה – המבנה המקורי, כיום משמשת כמסגד כנסיית העלייה הרוסית מתחם אוגוסטה ויקטוריה – הידועה גם כ"כנסיית העלייה הגרמנית" אחר: כנסיית העלייה השמיימה בקולומנסקויה – אתר מורשת עולמית ברוסיה כנסיית עליית מרים (פירושונים)
חמאם (פירושונים)

האם התכוונתם ל... חמאם – בית מרחץ טורקי ואדי אל-חמאם – כפר במועצה האזורית אל בטוף מועדון החמאם – מועדון לילה ידוע ביפו העתיקה, הממוקם במבנה של חמאם טורקי עתיק ח'רבת ואדי חמאם – אתר ארכאולוגי למרגלות הר ניתאי בגליל חממה (פירושונים)
I'm Not a Girl, Not Yet a Woman

I'm Not a Girl, Not Yet a Woman (בעברית: אני לא ילדה, עדיין לא אישה) הוא הסינגל השלישי של זמרת הפופ האמריקאית בריטני ספירס מתוך אלבומה השלישי, Britney. הסינגל יצא לאור במהלך שנת 2001 וליווה את צאתו של הסרט קרוסרודס, סרטה הראשון (והיחיד) של ספירס בתור כוכבת ראשית. השיר זכה לביקורות חיוביות בעיקר מצד מבקרים והצליח במכירות ובמצעדים באירופה, אך נכשל בארצות הברית. למרות הצלחתו באירופה, השיר זכה בפרס המפוקפק ל״שיר הפסקול הגרוע ביותר״ בטקס פרסי פטל הזהב. בתחילה, הופק ונכתב השיר על ידי מקס מרטין ורמי. ספירס נתבקשה לתת פרספקטיבה נשית לשיר המדבר על התפתחות נשית, אך בשל קוצר זמן בעקבות צילומי סרטה הראשון, קרוסרודס, לא הצליחה לפנות זמן. לכן, הזמרת הבריטית דיידו התפנתה לעזרה בכתיבה. השיר יצא כסינגל שני של ספירס בארצות הברית מתוך אלבומה השלישי, "Britney", אולם באירופה ואוסטרליה יצא לאור כסינגל שלישי, בזמן שהסינגל השני היה השיר "Overprotected". למרות שהשיר היה אמור לקדם את הסרט "קרוסרודס", הסינגל בעצם נכשל בארצות הברית ולא הצליח להיכנס למצעד הבילבורד האמריקאי, עקב השמעות מעטות בתחנות הרדיו אשר כמעט ולא ניגנו את השיר. בעולם, קיבל הצלחה מעורבת. במדינות מסוימות, כמו בריטניה ואוסטרליה הפך השיר ללהיט, כשהתמקם במקום השני והשביעי (בהתאמה) במצעדי הפזמונים וזכה להיות הסינגל הכי מצליח של ספירס מהאלבום. השיר היה ללהיט עולמי כאשר נכנס ל-25 המובילים במדינות רבות. עד היום בבריטניה מכר הסינגל 200,000 עותקים וזכה למעמד זהב, ושני מיליון עותקים ברחבי העולם. הקליפ הופק ובוים על ידי ווין אישם, שרצה להציג את ספירס בטבע. הקליפ צולם במשך יומיים, 16-17 באוגוסט, בלוקיישן מדברי באריזונה ובקניון גלן ביוטה. ספירס צולמה על פסגת הר גבוה בלב קניון, בעוד הליקופטר עם מצלמה חג סביבה. בקטעים נוספים היא יושבת על קצה ההר או מצולמת מתוך מערה. כל צילומי הקליפ הם אותנטיים ללא שימוש במסך ירוק או אמצעים דיגיטליים אחרים. ספירס צולמה על קצה ההר ללא שימוש בכבלי בטיחות, וכמעט נפלה בשל רוחות חזקות. הקליפ הופץ בשלוש גרסאות. הגרסה הראשונה היא הקליפ הרגיל, ואילו הגרסה השנייה והשלישית היו למטרות קידום הסרט "קרוסרודס" ושילבו בין הצילומים של הקליפ המקורי קטעים מתוך הסרט, כמו גם צילומים של ספירס יושבת ליד מדורה בלילה. הקליפ זיכה את ספירס בפרס "Best International Music Video" בטקס פרסים ביפן. מידע על היצירה "I'm Not a Girl, Not Yet a Woman" באתר מיוזיק בריינז מידע על הסינגל "I'm Not a Girl, Not Yet a Woman" באתר מיוזיק בריינז סרטון השיר "I'm Not a Girl, Not Yet a Woman" באתר יוטיוב Jocelyn Vena, Britney Spears Declared Her Independence With 'I'm Not A Girl' Video, MTV News (באנגלית)
נתן בדפורד פורסט השלישי

נתן בדפורד פורסט השלישי (באנגלית: Nathan Bedford Forrest III;‏ 7 באפריל 1905 - 13 ביוני 1943) היה בריגדיר גנרל בחיל האוויר האמריקני בעת מלחמת העולם השנייה. פורסט נולד בממפיס, טנסי. הוא נינו של נתן בדפורד פורסט, שהיה גנרל מפורסם של צבא הקונפדרציה של מדינות הדרום בזמן מלחמת האזרחים של ארצות הברית, וכן מייסדו של הקו קלוקס קלאן. פורסט סיים את וסט פוינט ב-1928 ומונה ללוטננט שני בחיל הפרשים. ב-1929 הוא הועבר לחיל האוויר ולאחר מכן התקדם בדרגות באופן מהיר למדי. ב-1942 קודם פורסט לדרגת בריגדיר גנרל, בגיל 37, ושירת כראש המטה של חיל האוויר השני של ארצות הברית. במהלך פשיטת הפצצה על בסיס הצוללות בקיל שבגרמניה, אשר הוביל ב-13 ביוני 1943, הופל מטוס ה-B-17 שהטיס. זמן מה הייתה תקווה שהוא שרד, שכן חבריו לטייסת המפציצים דיווחו על כך שראו מצנחים שנפתחו, אך מאוחר יותר התברר ששמונה מתשעת אנשי הצוות שהיו במטוס נהרגו. גופתו של פורסט נשטפה אל החוף ב-23 בספטמבר 1943 ליד בסיס מטוסי-ים שבאי ריגן שבגרמניה. הוא נקבר ב-28 בספטמבר 1943 בבית קברות קטן ליד ויק שבגרמניה. ב-1947, שנתיים לאחר תום המלחמה, ביקשה אלמנתו, שנישאה מחדש לאחר מותו, כי גופתו תוחזר לארצות הברית ותיקבר בבית הקברות הלאומי ארלינגטון. גופתו נקברה מחדש באזור 11 בארלינגטון על אדמות שהיו בעבר בבעלותו של רוברט לי, מפקדו של אבי סבו, ב-15 בנובמבר 1949. פורסט היה בן 38 במותו, ואחד הגנרלים הצעירים ביותר בצבא ארצות הברית. הוא קיבל את דרגת הגנרל כשהוא צעיר ב-4 שנים מהגיל בו קיבל דרגה זו אבי סבו. פורסט היה הגנרל האמריקאי הראשון שנהרג בקרב במהלך המלחמה באירופה. לאחר מותו זכה לעיטור צלב המופת. פורסט נישא לפרנסס בראסלר ב-22 בנובמבר 1930 ולא היו לו ילדים. היות שהיה בן יחיד, בדומה לאביו ולסבו לפניו, נקטעה שושלת פורסט. 4 בפברואר 1934, לוטננט ראשון 16 ביוני 1938, קפטן 31 בינואר 1941 מייג'ור 5 בינואר 1942 לוטננט קולונל 1 במרץ 1942 קולונל 2 בנובמבר 1942 בריגדיר גנרל מדיה וקבצים בנושא נתן בדפורד פורסט השלישי בוויקישיתוף באתר בית הקברות הלאומי ארלינגטון נתן בדפורד פורסט השלישי, באתר "Find a Grave" (באנגלית)
קרברוס

האם התכוונתם ל... קרברוס (מיתולוגיה) – מפלצת אגדית מהמיתולוגיה היוונית קרברוס (סוג) – יונק טורף נכחד מתקופת אאוקן קרברוס (פרוטוקול) – פרוטוקול אימות ברשתות מחשבים קרברוס (ירח) – אחר מירחיו של כוכב הלכת הננסי פלוטו מבצע קרברוס – מבצע פריצה דרך תעלת למאנש של סיירות הקריגסמרינה "שרנהורסט", "גנייזנאו" ו"פרינץ אויגן" אל בסיסי הבית שלהן בגרמניה במהלך מלחמת העולם השנייה קרברוס (קבוצת כוכבים) – קבוצת כוכבים שכיום היא מקבוצת הכוכבים הרקולס קרברוס (מגזין) – היה מגזין סאטירי בשוודית, שפורסם בשנים 1917—1921
סיירת משוריינת

סיירת משוריינת היא סוג של סיירת, שהייתה בשימוש במחצית השנייה של המאה ה-19 ובמחצית הראשונה של המאה ה-20. במהלך המאה ה-19 החלו אוניות המלחמה לעבור להנעה בעזרת מנועי קיטור, והחלו בבניית אוניות משוריינות בברזל ופלדה. המושג "סיירת" החל לעבור גם לאוניות משוריינות, בצד מגוון פריגטות, סלופים וקורבטות שלא היו משוריינות, והונעו על ידי מפרשים, מנועים או צירוף שלהם. האוניות המשוריינות הראשונות (שנקראו אוניות מחופות שריון) הוגדרו כפריגטות, משום שהיה להן רק סיפון אחד של תותחים; זאת, על אף שעלו בכוחן על כל אונייה אחרת, כולל אוניות הקו הגדולות ביותר, בעלות שלושה סיפונים ויותר מ-100 תותחים. הצרפתים בנו מספר אוניות משוריינות שנועדו לפעילות מעבר לים, הראשונה שבהן הייתה Belliqueuse, שהושקה ב-1865. אלו היו הסיירות המשוריינות הראשונות; במהלך העשור הבא של המאה השיקו ציים נוספים אוניות משוריינות מהירות, שנועדו לפעול באורח עצמאי, לסיור ולפשיטה. עם הזמן הוגדרו אוניות אלו כ"סיירות משוריינות", ואילו אוניות גדולות מהן החלו להיקרא "אוניות מערכה". עד סוף המאה עדיין הותקנו בסיירות תרנים ומפרשים, כדי לאפשר להן חופש פעולה ללא תדלוק. למרות העובדה שנבנו סיירות משוריינות, השריון עדיין הכביד, תרתי משמע, על אוניות אלה. משקל הברזל הגביל את טווחן של הסיירות, ולפיכך מנע מהן את ביצוע משימותיהן. בשל קושי זה היו עד סוף המאה סיירות רבות שעדיין היו בנויות מעץ, או משילוב כלשהו בין עץ, ברזל ופלדה; הסרת השריון אפשרה לסיירת למלא את תפקידה, אך למרות חימושה המוגדל, שכלל גם תותחים שירו פגזים נפיצים, לא היו יכולות סיירות אלה לעמוד בקרב מול אוניות משוריינות. בקרב פקוצ'ה (Pacocha), שהתנהל ב-6 במאי 1877 בדרום מזרח האוקיינוס השקט בין שתי סיירות בריטיות לבין אונייה משוריינת שהייתה בשליטת מורדים פרואנים, לא הצליחו האוניות הבריטיות להביס את האונייה הפרואנית על אף שפגעו בה יותר מ-50 פעמים, וזו חמקה בחסות החשכה. מדיה וקבצים בנושא סיירת משוריינת בוויקישיתוף "ששה אלי קרב".
סיירת קלה

סיירת קלה היא סוג של סיירת או אוניית מלחמה, שהייתה בשימוש במחצית הראשונה של המאה ה-20. ככל שנכנסו סיירות המערכה לשירות, הסתבר שתפקידן ישאיר אותן בצמוד לצי העיקרי. לפיכך, נוצר הצורך בסיירת קלה (Light Cruiser). במקביל, הפכו ההתפתחויות הטכנולוגיות את הסיירת המוגנת לאיטית ולא יעילה לצורכי ליווי. המנועים החדשים היו מהירים יותר, והסיירות הישנות הפכו לאיטיות ולא יעילות. מעבר לכך, המעבר לשימוש בנפט הביא לכך שלא היה צורך במחסני פחם והיה צורך במיגון שונה. בשנת 1909 נכנסו לשירות בצי הבריטי סיירות מסדרת טאון (Town); אלו היו הסיירות הקלות הראשונות. סדרה נוספת של סיירות קלות, סדרת ארת'וסה (Arethusa) נכנסה לשירות ב-1911; סיירות אלה שילבו שריון יחד עם מהירות (מהירותן הגיעה ל-29 קשר), ונועדו למשימות הקלאסיות של הסיירות: סיור, פשיטה, ליווי, וכיוצא בזה. באמנת וושינגטון, שנחתמה ב-1922 על ידי ארצות הברית, האימפריה הבריטית, האימפריה היפנית, צרפת ואיטליה, והגבילה את הכוח הצבאי הימי של המדינות החתומות, קיבלו על עצמן המדינות החתומות להגביל את בניין אוניות השטח שלהן. מעבר לאוניות מערכה, נאסר על בניית אוניות שטח שההדחק שלהן עולה על 10,000 טון. בכך הוגדר גודלה של הסיירת הקלה, כלומר אונייה שאינה אוניית מערכה. בזמן מלחמת העולם הראשונה נשאו הסיירות הקלות הבריטיות שני תותחי 6 אינץ' (152 מ"מ) ושמונה תותחי 4 אינץ' (100 מ"מ), או מערך של תותחי 6 אינץ' בלבד. סיירות גרמניות נשאו בתחילת המלחמה תותחי 4.1 אינץ' (104 מ"מ) ובמהלכה שופרו תותחיהן עד שהגיעו לקוטר של 5.9 אינץ' (150 מ"מ); כעת הגדירה האמנה את קוטר התותחים שיכולות אוניות מסוג זה לשאת: לא יותר מקוטר של 6.1 אינץ' (155 מ"מ). במלחמת העולם הראשונה הופעלו שני סוגי הסיירות: סיירת המערכה והסיירת הקלה. בין הסיירות הקלות נבנו גם סיירות ייחודיות שנקראו "מובילות שייטת" (Flotilla Leader); תפקידן היה להיות אוניית דגל לשייטת של משחתות. הן נבנו כך שיהיה בהן מקום, מעבר לצוות הרגיל, גם למטה השייטת ולציוד הנדרש, כמו ציוד קשר. סוג נוסף של סיירות קלות שהופעלו במלחמה היה "סיירות עזר" (Auxiliary cruiser). אלה היו אוניות סוחר, אשר עם תחילת המלחמה חומשו בתותחים בעלי קוטר קטן, ונועדו להוות ליווי לשיירות. היה זה פתרון גרוע, שכן לאוניות אלה חסרו עוצמת האש והמהירות הנדרשת כדי למלא את תפקידן כיאות. הגרמנים עשו שימוש אחר באוניות אלה, כאשר השתמשו בהן כאוניות פשיטה מוסוות לתקיפת צי הסוחר הבריטי. מדיה וקבצים בנושא סיירת קלה בוויקישיתוף ישנן שלוש סדרות אוניות בשם Town: הסדרה המתוארת כאן, סדרת סיירות קלות בריטיות שהושקה בשנות ה-30 למאה ה-20, וסדרת משחתות שהושקה בארצות הברית באותה תקופה.